Document ID: /roh_data/filtered/fineweb-2-filterrobots_roh.jsonl.gz/55527

L'app da Covid-19 dal Cussegl federal è vegnida tschentada giu ad interim la primavaira. Entant ha l'uffizi federal da statistica publitgà novas cifras davart il diever da quella. Dapi che l'applicaziun è vegnida lantschada avant dus onns è quella vegnida chargiada giu da 3,8 milliuns persunas.
Il pli intensiv è l'app vegnida duvrada l'atun 2020 fin la primavaira 2021. En media è quella stada activa mintga di tar 1,7 milliuns persunas. L'app è vegnida tschentada giu ad interim cura che la situaziun extraordinaria è vegnida abolida.